На основу члана 27. став 10. Закона о јавној својини („Службени гласник РС“, број 72/11, 88/13 и 105/14) и члана 58. став 1. тачка 8. Статута општина Инђија - пречишћен текст („Службени лист општине Инђија“, број 9/13),

 Општинско веће општине Инђија на седници одржаној дана, 7.јула 2017. године, донело је

**О Д Л У К У**

**О OБУСТАВЉАЊУ ПОСТУПКА ОТУЂЕЊА ПОКРЕТНИХ СТВАРИ-СЛУЖБЕНИХ МОТОРНИХ ВОЗИЛА**

**ИЗ ЈАВНЕ СВОЈИНЕ ОПШТИНЕ ИНЂИЈА**

**Члан 1.**

 Обуставља се поступак отуђења покретних ствари – службених моторних возила која су у јавној својини општине Инђије, покренут Одлуком о отуђењу покретних ствари – службених моторних возила из јавне својине општине Инђија („Службени лист општине Инђија“ број 24/16 и 8/17-исправка) и то за следеће возила:

|  |  |  |  |  |  |  |
| --- | --- | --- | --- | --- | --- | --- |
| редни број  | марка возила рег. ознака  | категорија  | број мотора  | запремина/снага (ccm/kw) | број шасије | година произво-дње  |
| 1.
 | FIAT MAREA 16 SXS WIN019-PU | Путничко  | 182А40000404766 | 1581/76 | ZFA18500000406670 | 2001. |
|  | FIAT PUNTO NUOVA 1.2IN011-CO | Путничко | 188A40000317474 | 1242/44 | ZFА18800004288105 | 2001. |
|  | RENAULT LAGUNA LUXE 2.0 16VIN007-ŽF | Путничко | F4R6714C000593 | 1998/98 | VF1BG1PBE33397643 | 2005. |

**Члан 2.**

 Ова Одлука ступа на снагу осмог дана од дана објављива у „Службеном листу општине Инђија“.

**ОПШТИНСКО ВЕЋЕ ОПШТИНЕ ИНЂИЈА**

Број:404-70/2017-III Председник,

Дана:7.јула 2017.године

И н ђ и ј а Владимир Гак

**О б р а з л о ж е њ е**

Општинско веће општине Инђија је на седници одржаној 29.12.2016. године донело Одлуку о отуђењу покретних ствари – службених моторних возила из јавне својине општине Инђија („Службени лист општине Инђија“, број 24/16 и 8/17-исправка), којом је покренут поступак отуђења моторних возила, на истој седници образована је Комисија за спровођење поступка отуђења покретних ствари – службених моторних возила из јавне својине општине Инђија.

Поступак је покренут за следећа возила: путничко возило марке FIAT MAREA 16 SXS W, рег. ознаке IN019-PU, путничко возило марке FIAT PUNTO NUOVA 1.2, рег. ознаке IN011-CO, путничко возило марке RENAULT LAGUNA LUXE 2.0 16V, рег. ознаке IN007-ŽF, путничко возило марке LADA NIVA 1.7, рег. ознаке IN002-LO и путничко возило марке FORD FIESTA TREND 1.4 TDCI, рег. ознаке IN015-YŠ.

Даље у поступку Општинско веће је на седници одржаној 13.02.2017. године донело Решење о утврђивању почетног износа цене за отуђење покретних ствари - службених моторних возила из јавне својине општине Инђија, („Службени лист општине Инђија“, број 5/17), којим решењем је, након извршене процене тржишних вредности предметних моторних возила од стране овлашћеног судског вештака за област саобраћај - транспорт - безбедност MSc Предраг Ћулибрк дипл. инг. саоб., из Руме који је доставио Налаз и мишљење вештака - процена вредности путничких возила од 16.01.2017. године, утврђена почетна цена за возила која су предмет отуђења.

 На истој седници донета је Одлука о расписивању јавног огласа за отуђење покретних ствари - службених моторних возила из јавне својине општине Инђија, и расписан је Јавни оглас за прикупљање писмених понуда ради отуђења покретних ствари службених моторних возила из јавне својине општине Инђија („Службени лист општине Инђија“, број 5/17). Јавни оглас је објављен у „Службеном листу општине Инђија“, дневном листу „Дневник“ и листу „М новине“.

По окончању огласа Комисија за спровођење поступка отуђења покретних ствари – службених моторних возила из јавне својине општине Инђија је спровела поступак отварања писмених понуда дана 07.03.2017. године и доставила Записник о раду Комисије за спровођење поступка отуђења покретних ствари - службених моторних возила из јавне својине општине Инђија број 06-31/2017-III, са предлогом Већу за доношење Одлуке о отуђењу два возила и то: путничко возило марке LADA NIVA 1.7, рег. ознаке IN002-LO и путничко возило марке FORD FIESTA TREND 1.4 TDCI, рег. ознаке IN015-YŠ.

На седници одржаној 22.03.2017. године Општинско веће је донело Одлуку о поновном расписивању јавног огласа за отуђење покретних ствари – службених моторних возила из јавне својине општине Инђија и расписан је Јавни оглас за прикупљање писмених понуда ради отуђења покретних ствари – службених моторних возила из јавне својине општине Инђија („Службени лист општине Инђија“, број 8/17), за преостала три возила. Оглас је објављен у дневном листу „Дневиник“ и лусту „М новине“. По окончању огласа Комисија за спровођење поступка отуђења покретних ствари – службених моторних возила из јавне својине општине Инђија је у поступку отварања писмених понуда на седници одржаној 12.04.2017. године констатовала да није пристигла ниједна писмена понуда.

Како ни после два покушаја оглашавања продаје возила, није дошло до реализације Одлуке о отуђењу, а с друге стране постоји потреба ЈКП „Комуналац“ Инђија за наведеним возилимо, то се предлаже Општинском већу Општине Инђија да донесе Одлуку о обустављању поступка отуђења покретних ствари – службених моторних возила из јавне својине Општине Инђија у тексту како је дат у материјалу.

Општинска управа општине Инђија